U-I-262/99
Datum: 2000-05-25T00:00:00.000+02:00
ecli: ECLI:SI:USRS:2000:U.I.262.99
vrsta: drugi akti
zadeva: ocena ustavnosti in zakonitosti predpisov in drugih splošnih aktov
objavljeno: OdlUS IX, 121 | 25.05.2000
dokument: US20127
akt: Sklep Plinarne Maribor
resitev: ustavitev
izrek: Postopek za preizkus pobude za začetek postopka za oceno ustavnosti in zakonitosti sklepa Plinarne Maribor se ustavi.
stavek: Ustavno sodišče ustavi postopek za preizkus pobude, če pobudnik na dopis, s katerim je bil pozvan k dopolnitvi, te v postavljenem roku ne pošlje.
odlocitev: sklep
geslo: Ustavno sodišče, nepopolna vloga in njena nedopolnitev v postavljenem roku.
podlaga: Zakon o Ustavnem sodišču (ZUstS), 3. odst. 28. čl.
vlagatelj: Franc Krivec, Maribor
datum_vloge: 1999-11-24T23:00:00.000Z
datum_odlocitve: 2000-05-24T22:00:00.000Z

# U-I-262/99

25. 5. 2000

---

# S K L E P

Ustavno sodišče je v postopku za preizkus pobude Franca Krivca iz Maribora na seji dne 25. maja 2000

s k l e n i l o :

Postopek za preizkus pobude za začetek postopka za oceno ustavnosti in zakonitosti sklepa Plinarne Maribor se ustavi.

## O b r a z l o ž i t e v

Pobudnik je z laično vlogo z dne 25. 11. 1999 predlagal presojo ustavnosti in zakonitosti sklepa Plinarne Maribor, s katerim je ta z dnem 1. 11. 1999 povišala ceno zemeljskega plina. Po njegovem naj bi iz radijske izjave njenega direktorja dne 24. 11. 1999 izhajalo, da namerava Plinarna zaračunavati povišano ceno plina tudi za šest mesecev nazaj. Meni, da bo zato treba doplačati za že plačano dobavo plina.

Pobudnik ni dovolj določno pojasnil, kateri predpis ali splošen akt, izdan za izvrševanje javnih pooblastil, izpodbija, kdaj in v katerem uradnem glasilu naj bi bil objavljen, niti ni priložil kopije tako izpodbijanega sklepa. Iz vloge tako tudi ni razvidno, ali je izpodbijani sklep sploh predpis ali akt, izdan za izvrševanje javnih pooblastil. Zato je bilo vlogo treba poslati v dopolnitev.

Pobudnik je zahtevo za dopolnitev prejel dne 30. 11. 1999, vendar vloge, kljub opozorilu na posledice, v postavljenem roku ni dopolnil. Ker ni bilo mogoče preizkusiti, ali so pogoji, predpisani za začetek postopka, izpolnjeni, je Ustavno sodišče postopek ustavilo.

Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: namestnik predsednika dr. Lojze Ude ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk in dr. Dragica Wedam-Lukić. Sklep je sprejelo soglasno.

Namestnik predsednika
 dr. Lojze Ude